cyanic-selkie/wikianc huggingface dataset:
Χρυσή Ελευθερία
Αξιολόγηση
Στα άκρα της, η Χρυσή Ελευθερία έχει επικριθεί ως υπεύθυνη για «εμφύλιους πολέμους και εισβολές, εθνική αδυναμία, ανευθυνότητα και φτώχεια πνεύματος». Αδυνατώντας να εξελιχθεί στο «σύγχρονο» σύστημα μιας απολυταρχικής και εθνικής μοναρχίας, η Κοινοπολιτεία υπέστη μια σταδιακή παρακμή στα πρόθυρα της αναρχίας λόγω του liberum veto και άλλων καταχρήσεων του συστήματος. Με την πλειοψηφία των σλάχτα να πιστεύουν ότι ζούσαν στην τέλεια κατάσταση, πολύ λίγοι αμφισβήτησαν τη Χρυσή Ελευθερία και τη φιλοσοφία του σαρματισμού μέχρι να ήταν πολύ αργά. Με τη σλάχτα να αρνείται να πληρώσει φόρους για έναν μεγαλύτερο και σύγχρονο στρατό και άρχοντες που δωροδοκήθηκαν από ξένες δυνάμεις παραλύοντας το πολιτικό σύστημα της Κοινοπολιτείας, η Κοινοπολιτεία δεν μπόρεσε να συμβαδίσει με τους όλο και πιο στρατιωτικοποιημένους και αποτελεσματικούς (μέσω γραφειοκρατικοποίησης) γείτονές της και έγινε δελεαστικός στόχος για ξένη επιθετικότητα. Τελικά διαμελίστηκε και προσαρτήθηκε από ισχυρότερες απολυταρχικές γειτονικές χώρες στους διαμελισμούς της Πολωνίας στα τέλη του 18ου αιώνα.
Ranger 9
Περιγραφή του σκάφους
Η τηλεπικοινωνία πραγματοποιούταν μέσω της quasiomnidirectional κεραίας χαμηλής απολαβής και της παραβολικής κεραίας υψηλής απολαβής. Οι πομποί του διαστημικού σκάφους περιελάμβαναν το τηλεοπτικό κανάλι F, ισχύος 60 W στα 959,52 MHz, το τηλεοπτικό κανάλι P, ισχύος 60 W στα 960,05 MHz, και ένα άλλο κανάλι αναμετάδοσης, το κανάλι 8, ισχύος 3 W στα 960,58 MHz. Η μονάδα τηλεοπτικής λήψης του Μπλοκ 3 ζύγιζε 173 κιλά (αντικαθιστώντας την κάψουλα προσσελήνωσης που χρησιμοποιήθηκε με τα Μπλοκ 2). Ο εξοπλισμός τηλεπικοινωνιών μετέτρεπε το σύνθετο τηλεοπτικό σήμα των φωτογραφικών μηχανών σε σήμα ραδιοσυχνοτήτων (RF) και στη συνέχεια το έστελνε για μετάδοση μέσω της κεραίας υψηλής απολαβής του σκάφους. Το τηλεοπτικό σήμα είχε αρκετό εύρος ζώνης προκειμένου να επιτρέπει τη γρήγορη λήψη και μετάδοση τηλεοπτικών εικόνων.
Χρυσή Ελευθερία
Παρόμοια συστήματα
Η Χρυσή Ελευθερία δημιούργησε ένα κράτος που ήταν ασυνήθιστο για την εποχή του, αλλά κάπως παρόμοια πολιτικά συστήματα υπήρχαν σε άλλα σύγχρονα κράτη, όπως η Βενετική Δημοκρατία. (Και οι δύο πολιτείες χαρακτηρίστηκαν ως η «Πιο Γαλήνια Δημοκρατία»).
Ranger 9
Περιγραφή της αποστολής
Το πυραυλικό σύστημα με τον Άτλαντα 204D και Agena Β 6007 είχαν ικανοποιητική απόδοση, στέλνοντας το Agena μαζί με το διαστημόπλοιο σε τροχιά γύρω από τη Γη ύψους 185 χιλιομέτρων. Η δεύτερη βαθμίδα Agena πυροδοτήθηκε για 90 δευτερόλεπτα εισάγοντας το διαστημικό σκάφος στη τροχιά μεταφοράς προς σελήνη. Ακολούθησε ο διαχωρισμός του Agena από το διαστημόπλοιο. Εβδομήντα λεπτά μετά από την εκτόξευση δόθηκε η εντολή για να ξεδιπλωθούν οι ηλιακοί συλλέκτες, να ενεργοποιηθεί ο έλεγχος θέσης, και να μεταφερθεί η μετάδοση σημάτων από την πανκατευθυντική κεραία στην κεραία υψηλής απολαβής. Η ακρίβεια της αρχικής τροχιάς επέτρεψε την καθυστέρηση της δεύτερης διόρθωσης πορείας από τις 22 στις 23 Μαρτίου, οπότε και η διόρθωση έλαβε χώρα στις 12:03 UT. Μετά από κίνηση προσανατολισμού, πυροδότηση των πυραύλων στις 12:30 UT με διάρκεια 31 δευτερολέπτων και νέο προσανατολισμό, η διόρθωση πορείας ολοκληρώθηκε στις 13:30 UT.
Χρυσή Ελευθερία
Παρόμοια συστήματα
Μια παρόμοια μοίρα απέτρεψε η Ιταλία, πρώτα λόγω της κοσμικής αδυναμίας των βασιλιάδων της Γαλλίας και της Ισπανίας και του Παπισμού, να καταλήξουν στο πώς να διαιρέσουν τη χώρα, στη συνέχεια μέσω της αντίδρασης κατά της κυριαρχίας των Αψβούργων, η οποία, ήδη από το 1861, ευθυγράμμισε τελικά τα περισσότερα κράτη της χώρας υπέρ μιας εθνικής μοναρχίας υπό τον Βασιλιά Βίκτωρ Εμμανουήλ Β΄ του Οίκου της Σαβοΐας, μέχρι τότε βασιλιά της Σαρδηνίας.
Ranger 9
Περιγραφή της αποστολής
Το Ranger 9 έφθασε στο φεγγάρι στις 24 Μαρτίου 1965. Στις 13:31 UT εκτελέσθηκε ένας τελικός ελιγμός για να προσανατολιστεί το διαστημικό σκάφος, ώστε να στραφούν οι φωτογραφικές μηχανές στην κατεύθυνση πτήσης και να βελτιωθεί η ανάλυση των εικόνων. Είκοσι λεπτά πριν από τη σύγκρουση το σύστημα των φωτογραφικών μηχανών μπήκε στη φάση προθέρμανσης. Η πρώτη εικόνα λήφθηκε στις 13:49:41 σε ένα ύψος 2.363 χλμ. Ακολούθησαν 5.814 φωτογραφίες καλού κοντράστ κατά τη διάρκεια των τελευταίων 19 λεπτών της πτήσης. Η τελική εικόνα που λήφθηκε πριν από τη σύγκρουση έδειχνε λεπτομέρειες 0,3 μέτρων. Το διαστημικό σκάφος συγκρούστηκε στην επιφάνεια της σελήνης με εισερχόμενη ασυμπτωτική διεύθυνση και γωνία -5,6 μοιρών ως προς τον σεληνιακό ισημερινό. Το επίπεδο της τροχιά του είχε έγκλιση 15,6 μοιρών ως προς τον σεληνιακό ισημερινό. Μετά από 64,5 ώρες πτήσης, η αποστολή ολοκληρώθηκε με τη συντριβή του σκάφους στις 14:08:19.994 UT στις συντεταγμένες 12,83 νότιο πλάτος, 357,63 ανατολικό μήκος, στον κρατήρα Alphonsus. Η ταχύτητα σύγκρουσης ήταν 2,67 km/s. Η απόδοση του διαστημικού σκάφους ήταν άψογη. Υπήρξε τηλεοπτική κάλυψη σε πραγματικό χρόνο και ζωντανές τηλεοπτικές μεταδόσεις πολλών από τις εικόνες του καναλιού F (κυρίως της φωτογραφικής μηχανής Β αλλά και μερικών εικόνων της φωτογραφικής μηχανής Α).
Χρυσή Ελευθερία
Παρόμοια συστήματα
Αξιοσημείωτο είναι ότι ούτε η Βενετική Δημοκρατία ούτε η Ιταλία είχαν liberum veto μεταξύ των θεσμικών τους οργάνων.
Ranger 9
Εξωτερικοί σύνδεσμοι
Κατηγορία:Πρόγραμμα Ranger Κατηγορία:Διαστημικές αποστολές το 1965
Χρυσή Ελευθερία
Εξωτερικοί σύνδεσμοι
Κατηγορία:Πολωνική-Λιθουανική Κοινοπολιτεία Κατηγορία:Νομική ιστορία της Λευκορωσίας Κατηγορία:Νομική ιστορία της Λιθουανίας Κατηγορία:Νομική ιστορία της Πολωνίας Κατηγορία:Πολιτική ιστορία της Πολωνίας Κατηγορία:Πολιτικά συστήματα
Γιόχαννα
Η Γιόχαννα Γκουδρούν Γιονσντότιρ (ισλανδικά: Jóhanna Guðrún Jónsdóttir, 16 Οκτωβρίου 1990) είναι Ισλανδή τραγουδίστρια.
Εξωτερικοί σύνδεσμοι
Κατηγορία:Ισλανδοί τραγουδιστές Κατηγορία:Δανοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Ισλανδία Κατηγορία:Διαγωνισμός Τραγουδιού Eurovision 2009 Κατηγορία:Συμμετέχοντες στη Eurovision
Μάχη της Πύδνας
Για τη μάχη του Τέταρτου Μακεδονικού Πόλεμου, δείτε Μάχη της Πύδνας (148 π.Χ.).
Πρώτα δείγματα νίκης των Μακεδόνων
Τον Ιούνιο του 168 π.Χ. στην Αρχαία Πύδνα επιτέθηκαν πρώτοι οι Μακεδόνες. Οι Ρωμαίοι αναγκάστηκαν αρχικά σε υποχώρηση. Αργότερα όμως προχώρησαν σε αιφνιδιαστική αντεπίθεση, έχοντας στη μάχη και ελέφαντες.
Τελική έκβαση και ήττα
Ο ενθουσιασμός του Μακεδονικού στρατού από την ευνοϊκή εξέλιξη της πρώτης αυτής σύγκρουσης παρέσυρε τον Περσέα και διέταξε γενική επίθεση του στρατού του. Οι Ρωμαίοι υποχώρησαν προς τα υψώματα, όπου διασπάστηκε η συνοχή της Μακεδονικής φάλαγγας. Αυτό το γεγονός οδήγησε και στη μεγάλη ήττα. Οι απώλειες για τους Μακεδόνες ήταν τεράστιες. Μια επέμβαση του ιππικού που ενδεχομένως μετρίαζε την υπεροχή των Ρωμαίων δεν έγινε ποτέ, αφού οι Μακεδόνες άρχοντες είχαν έλθει σε ρήξη με τον βασιλιά τους και δεν πολέμησαν εκείνη την ημέρα.
Απώλειες
Σε λίγο κατά μήκος όλου του μετώπου η μάχη εξελίχθηκε για τους Μακεδόνες σε αληθινή σφαγή. Οι νεκροί τους υπολογίζονται σε 20.000 έναντι 100 περίπου Ρωμαίων, ενώ 11.000 πιάστηκαν αιχμάλωτοι. Οι αριθμοί εντούτοις δίνονται μεταγενέστερα από φιλορωμαϊκές πηγές και θεωρούνται μάλλον υπερβολικοί, καθώς οι στρατηγοί της Δημοκρατικής περιόδου έτειναν να διογκώνουν τις νίκες τους με σκοπό το πολιτικό όφελος.
Επακόλουθα
Οι Ρωμαίοι εκμηδένισαν πολιτικά και στρατιωτικά τη Μακεδονία, την ισχυρότερη ελληνική δύναμη ενάντια στον ρωμαϊκό επεκτατισμό. Η μάχη της Πύδνας ήταν η τελευταία νικηφόρα μάχη των Ρωμαίων στη Μακεδονία, η οποία και υποτάχτηκε στο σύνολό της. Ο Περσέας διέφυγε στη Σαμοθράκη, αιχμαλωτίστηκε όμως αργότερα με δόλιο τρόπο από τους νικητές Ρωμαίους και διαπομπεύτηκε σε θρίαμβο στη Ρώμη.
Βιβλιογραφία
Πυδνα Πυδνα Πυδνα Πυδνας Μαχη Πυδνα
Αναστασία (ταινία 1956)
Η ταινία Αναστασία (αγγλ. Anastasia) είναι δράμα παραγωγής 1956, σε σκηνοθεσία Ανατόλ Λίτβακ. Πρωταγωνιστές της ταινίας είναι η Ίνγκριντ Μπέργκμαν, ο Γιουλ Μπρίνερ κι η Έλεν Χέιζ. Η ταινία που είναι βασισμένη σε θεατρικό έργο του Μαρσέλ Μωρέτ, που πραγματεύεται την ιστορία μιας γυναίκας που έχει χάσει τη μνήμη της και φέρει τεράστια ομοιότητά της με τη χαμένη Δούκισσας Αναστασίας της Ρωσίας. Η Ίνγκριντ Μπέργκμαν έλαβε το δεύτερό της Όσκαρ Α' Γυναικείου Ρόλου για την ερμηνεία της στην ταινία.
Τομ Γουέιτς
Ο Τόμας Άλαν Γουέιτς (αγγλικά: Thomas Alan Waits, 7 Δεκεμβρίου 1949) είναι Αμερικανός μουσικός, τραγουδοποιός, συνθέτης και ηθοποιός. Έχοντας διαμορφώσει ένα αμιγώς προσωπικό ιδίωμα, αντλεί υλικό από ένα ευρύ φάσμα μουσικών ειδών, από τα μπλουζ, τη γκόσπελ και την τζαζ μέχρι το μουσικό θέατρο και την οπερέτα, χωρίς να είναι δυνατό να καταταχθεί σαφώς σε μια συγκεκριμένη μουσική σκηνή. Το πολύπλευρο και αντικονφορμιστικό έργο του περιλαμβάνει επίσης συνθέσεις για το μουσικό θέατρο και τον κινηματογράφο, ενώ έχει ασχοληθεί με την ηθοποιία αναλαμβάνοντας κυρίως μικρούς ρόλους. Η θεματολογία των τραγουδιών του κυριαρχείται από ατμοσφαιρικές περιγραφές περιθωριακών και γκροτέσκ χαρακτήρων, αλλόκοτες ιστορίες, αλλά και ρομαντικές αφηγήσεις δοσμένες συνήθως στη μορφή μιας συμβατικής μπαλάντας. Διακρίνεται για την ιδιόρρυθμη και ευέλικτη φωνή του. Έχει τιμηθεί με δύο βραβεία Γκράμι για τους δίσκους Bone Machine και Mule Variations.
Αναστασία (ταινία 1956)
Υπόθεση
Παρίσι, 1928, μια γυναίκα που κυκλοφορεί με το όνομα Άννα Κόρωφ (Ίνγκριντ Μπέργκμαν) προσεγγίζεται από τον πρώην Ρώσο στρατηγό Μπούνιν (Γιουλ Μπρίνερ), ο οποίος πλέον έχει υπό τον έλεγχό του ένα νάιτ κλαμπ στο Παρίσι. Ο Μπούνιν παρατηρεί την ομοιότητά της με την διάδοχο της οικογένειας Ρωμανώφ, την πριγκίπισσα Αναστασία, της οποίας το πτώμα δε βρέθηκε μετά την εκτέλεση της τσαρικής οικογένειας κατά την Οκτωβριανή επανάσταση και για την οποία υπήρχε η πεποίθηση ότι ήταν ζωντανή. Η Άννα έχει χάσει τη μνήμη της και δε θυμάται πράγματα από το παρελθόν κι ο Μπούνιν πιστεύει ότι βρήκε το κατάλληλο άτομο για να υποδυθεί την πριγκίπισσα, να ξεγελάσει τους εναπομείναντες της τσαρικής οικογένειας και να διεκδικήσει την κληρονομιά, μια κληρονομιά στην οποία θέλει να βάλει χέρι ο ίδιος. Έτσι η αδύναμη Άννα γίνεται υποχείριο του Μπούνιν και ξεκινά εντατικά μαθήματα προκειμένου να παίξει το ρόλο της σφετερίστριας σωστά. Η Άννα καταφέρνει να ξεγελάσει τα μέλη της τσαρικής οικογένειας, αλλά το άτομο που πρέπει να πείσει περισσότερο από κάθε άλλο είναι η βασιλομήτωρ αυτοκράτειρα, η γιαγιά της Αναστασίας, η οποία κατοικεί στην Κοπεγχάγη. Παράλληλα η Άννα ερωτεύεται τον Μπούνιν κι αρχίζει να πιστεύει ότι είναι η Αναστασία, καθώς στο μυαλό της επιστρέφουν μνήμες του παρελθόντος. Είναι η Άννα πραγματικά η Αναστασία ή μήπως πρόκειται για μια απλή σφετερίστρια;
Τομ Γουέιτς
Βιογραφία
Γεννημένος στην Πομόνα, μεγάλωσε στο Γουίτιερ (Whittier) και άλλες περιοχές της νότιας Καλιφόρνιας ταξιδεύοντας συχνά λόγω των μετακινήσεων της οικογένειάς του. Οι γονείς του, Φρανκ και Άλμα Γουέιτς, εκπαιδευτικοί στο επάγγελμα, χώρισαν όταν εκείνος ήταν δέκα ετών και το 1960 μετακόμισε με τις δύο αδελφές του και τη μητέρα του στο Σαν Ντιέγκο. Ανέπτυξε σχέση με τη μουσική από μικρή ηλικία, μαθαίνοντας πιάνο και κιθάρα. Τα πρώτα του ακούσματα περιλάμβαναν συνθέσεις των Μπινγκ Κρόσμπι, Κόουλ Πόρτερ, Χάουλινγκ Γουλφ, Τζορτζ Γκέρσουιν, Μπομπ Ντίλαν και Φρανκ Σινάτρα. Ως έφηβος ταυτίστηκε με τη μπιτ λογοτεχνία και ειδικότερα το έργο του Τζακ Κέρουακ, έχοντας ως ήρωες τον Λορντ Μπάκλεϊ και τον Λένι Μπρους. Φοίτησε στο γυμνάσιο Χίλτοπ συμμετέχοντας στο συγκρότημα The System. ενώ την ίδια εποχή εργάστηκε σε εστιατόρια και νυχτερινά κέντρα διασκέδασης, αποκομίζοντας εμπειρίες που αργότερα θα αποτελούσαν τη βάση των τραγουδιών του. Αναζήτησε εργασία ως μουσικός στο Λος Άντζελες και το 1972, μετά την εμφάνισή του στο Trobadour, προσέλκυσε το ενδιαφέρον του μάνατζερ Χερμπ Κοέν, ο οποίος διαχειριζόταν εμφανίσεις γνωστών καλλιτεχνών, όπως του Φρανκ Ζάπα, του Captain Beefheart, του Λένι Μπρους και του Τιμ Μπάκλεϊ. Ο Γουέιτς, ερμηνεύοντας στο πιάνο, αναδείχθηκε με συνθέσεις που μουσικά προσέγγιζαν τη τζαζ και στιχουργικά εξιστορούσαν ιστορίες του περιθωρίου, υιοθετώντας το γλωσσικό ιδίωμά του και διανθίζοντάς τις με εκλεπτυσμένο χιούμορ. Με την υποστήριξη του Κοέν, ο Γουέιτς υπέγραψε συμβόλαιο με τη δισκογραφική εταιρεία Asylum. Ο πρώτος δίσκος του, με τίτλο Closing Time, κυκλοφόρησε το 1973 σε συνεργασία με τον παραγωγό Τζέρι Γέστερ. Ακολούθησε το The Heart of Saturday Night (1974) και το ζωντανά ηχογραφημένο Nighthawks at the Diner (1975) που αναδεικνύει ίσως με τον καλύτερο τρόπο το ιδιαίτερο μουσικό ύφος του Γουέιτς, εκείνης της εποχής. Οι πλούσιοι, συναισθηματικοί και ποιητικοί στίχοι του, καθώς και η ξεχωριστή φωνή του - εν μέρει αλλοιωμένη από την κατάχρηση τσιγάρων και αλκοόλ - εξασφάλισαν στον Γουέιτς ένα πιστό ακροατήριο που ταυτιζόταν με την εικόνα ενός μποέμ τροβαδούρου, παράλληλα όμως τον απομάκρυνε από τις κύριες μουσικές τάσεις της εποχής.
Αναστασία (ταινία 1956)
Πληροφορίες
Η ταινία σηματοδότησε την επιστροφή της Ίνγκριντ Μπέργκμαν στο Χόλιγουντ, καθώς είχε αυτοεξοριστεί λόγω του γάμου της με τον Ιταλό σκηνοθέτη Ρομπέρτο Ροσελίνι κι είχε αφήσει άνδρα και παιδί για να ακολουθήσει την καρδιά της και να μείνει με τον αγάπημένο της. Για 7 χρόνια η κοινωνία του Χόλιγουντ την είχε στη μαύρη λίστα γι αυτή της πράξη, κάτι που φάνηκε να της συγχωρεί όταν της απένειμε το δεύτερό της όσκαρ το 1956 για τον πρωταγωνιστικό ρόλο σε αυτήν την ταινία.
Τομ Γουέιτς
Βιογραφία
Το Φεβρουάριο του 2000 ο Ρόμπερτ Γουίλσον συνεργάστηκε ξανά με τον Γουέιτς και την Μπρέναν για τη θεατρική παραγωγή του Woyzeck στη Κοπεγχάγη. Εκτελέστηκε για πρώτη φορά στις 18 Νοεμβρίου του ίδιου έτους και παίχτηκε στην Ευρώπη το 2001 στη δανική γλώσσα και το 2002 στην αγγλική, με περιορισμένο αριθμό εκτελέσεων επίσης στη Νέα Υόρκη και στο Λος Άντζελες. Βασισμένο εν μέρει στην ομώνυμη τραγωδία του Γκέοργκ Μπύχνερ, το έργο διηγείται τη σκοτεινή ιστορία ενός στρατιώτη που πέφτει τελικά θύμα της ζήλιας του και της απάνθρωπης επιρροής των γιατρών και του στρατού. Τα τραγούδια που συνέθεσε ο Γουέιτς περιλήφθηκαν αργότερα στο άλμπουμ Blood Money (2002). Η επόμενη δισκογραφική δουλειά του, με τίτλο Real Gone (2004), χαρακτηρίζεται από διάθεση νέων πειραματισμών. Ενδεικτική είναι η πλήρης απουσία του πιάνου που κατά τον Γουέιτς δεν θα ταίριαζε στον ωμό και πρωτόγονο ήχο του άλμπουμ, καθώς και η διάθεση πολιτικού σχολιασμού ή έκφραση διαμαρτυρίας σε ορισμένες συνθέσεις (Day after Tomorrow, Hoist That Rag, και Sins of my Father). Ακολούθησε η μεγάλη συλλογή Orphans: Brawlers, Bawlers, & Bastards (2006) που περιείχε προηγουμένως ακυκλοφόρητα τραγούδια και τριάντα νέες συνθέσεις μετά την εποχή του Real Gone. Περιλαμβάνοντας, μεταξύ άλλων, μια διασκευή μπαλάντας του Φρανκ Σινάτρα, παραδοσιακά φολκ τραγούδια, διασκευές πανκ τραγουδιών των Ramones και καμπαρέ συνθέσεις, η συλλογή συνοψίζει κατά κάποιο τρόπο τις τρεις δεκαετίες της μουσικής σταδιοδρομίας του Γουέιτς. Το 2008 περιόδευσε σε νότιες πολιτείες των ΗΠΑ και στην Ευρώπη. Ζωντανές ηχογραφήσεις από την περιοδεία κυκλοφόρησαν το 2009 στο άλμπουμ Glitter and Doom Live.
Αναστασία (ταινία 1956)
Πληροφορίες
Το 1956 ήταν η χρονιά του Γιουλ Μπρίνερ, ενός ηθοποιού που συμμετείχε σε τρεις μεγάλες παραγωγές: Οι δέκα εντολές (The Ten Commandments), Αναστασία (Anastasia) και Ο βασιλιάς κι εγώ (The King And I), ταινία για την οποία κέρδισε όσκαρ ανδρικού ρόλου την ίδια χρονιά.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1956 Κατηγορία:Ταινίες παραγωγής 20th Century Fox Κατηγορία:Αμερικανικές δραματικές ταινίες Κατηγορία:Αμνησία σε ταινίες Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Αναστασία Νικολάεβνα της Ρωσίας
The X-Factor (Ελλάδα)
Το The X Factor είναι μουσικός διαγωνισμός που προβάλλεται στην Ελλάδα από το 2008-2022. Αρχικά προβλήθηκε από την συχνότητα του ANT1 για 3 τηλεοπτικές σεζόν, έπειτα από την συχνότητα του ΣΚΑΪ για την 4η και 5η σεζόν και από την συχνότητα του OPEN για την 6η σεζόν. Τέλος η 7η σεζόν προβλήθηκε από την συχνότητα του MEGA.
Bootcamp
Κατά τη διαδικασία του bootcamp ο κάθε κριτής ξεχωριστά, επιλέγει 8 διαγωνιζόμενους που θα περάσουν στην επόμενη φάση και για την 4η σεζον επέλεξαν 10 διαγωνιζόμενους για την επόμενη διαδικασία.
Live Shows
Κάθε ένας από τους 16 παίκτες λέει το τραγούδι του και έπειτα σχολιάζεται από την κριτική επιτροπή. Μετά από ψηφοφορία του κοινού, τα 2 άτομα με τις λιγότερες ψήφους είναι υποψήφια για αποχώρηση. Ύστερα με ψηφοφορία των μελών της κριτικής επιτροπής ένας παίκτης φεύγει από κάθε Live. Όταν οι 2 παίκτες που είναι υποψήφιοι για αποχώρηση είναι από την ίδια ομάδα, τότε αποφασίζει για την αποχώρηση ο κριτής της συγκεκριμένης ομάδας. Στην 4η σεζον όμως οταν οι 2 παίκτες που είναι υποψήφιοι για αποχώρηση είναι από την ίδια ομάδα, τότε αποφασίζουν πάλι όλοι οι κριτές.
Τελικός
Στον τελικό οι 4 φιναλίστ τραγουδούν ο κάθε ένας από 2 τραγούδια. Μέτα από ψηφοφορία μιας εβδομάδας, οι παίκτες με τις λιγότερες ψήφους ανακοινώνονται. Όταν μείνουν 2 συμμετέχοντες, ερμηνεύουν το αγαπημένο τους τραγούδι απ' όλη την διοργάνωση και στο τέλος ανακοινώνεται ο νικητής.
Κριτές και Παρουσιαστές
Key: Πρώην Νυν  Guest
Επισκόπηση εκπομπής
Μέχρι σήμερα, στην Ελλάδα έχουν μεταδοθεί 7 σεζόν, όπως συνοψίζονται παρακάτω: κατηγορία "Αγόρια 16-24 ετών" κατηγορία "Κορίτσια 16-24 ετών"  κατηγορία "Γκρουπς"  κατηγορία "Άνω των 25"
Σεζόν 1
Ομάδες Οι 16 φιναλίστ είναι: Key: Νικητής Ο νικητής του Χ-Factor 1 ήταν ο Λούκας Γιώρκας από τα Αγόρια 16-24 ετών.
Σεζόν 2
Ομάδες Οι 16 φιναλίστ είναι: Key: Νικητής Ο νικητής του Χ-Factor 2 ήταν ο Σταύρος Μιχαλακάκος από τα Αγόρια 16-24 ετών.
Σεζόν 3
Ομάδες Οι 16 φιναλίστ είναι: Key: Νικητής Ο νικητής του Χ-Factor 3 ήταν ο Χάρης Αντωνίου από τα Αγόρια 16-24 ετών.
Σεζόν 4
Ομάδες Οι 16 φιναλίστ είναι: Key: Νικητής Ο νικητής του X-Factor 4 είναι ο Ανδρέας Λέοντας από τα Αγόρια 16-24 ετών.
Σεζόν 5
Ομάδες Οι 16 φιναλίστ είναι: Key: Νικητής Ο νικητής του X Factor 5 είναι ο Παναγιώτης Κουφογιάννης από τους Άνω των 25 ετών.
Σεζόν 6
Ομάδες Οι 16 φιναλίστ είναι: Key: Νικητής Ο νικητής του X Factor 6 είναι ο Γιάννης Γρόσης από τα Αγόρια 16-24 ετών.
Σεζόν 7
Ομάδες
Οι 16 φιναλίστ είναι:
Key:
Νικητής
Η νικήτρια του X Factor 7 είναι η Κατερίνα Λαζαρίδου από την ομάδα του Χρήστου Μάστορα.
Εξωτερικοί σύνδεσμοι
Κατηγορία:Ελληνικά ριάλιτι σόου του ΑΝΤ1 Κατηγορία:Ελληνικά ριάλιτι σόου του ΣΚΑΪ Κατηγορία:Ελληνικά ριάλιτι σόου του Open
1 Αυγούστου
31 Ιουλίου | 1 Αυγούστου | 2 Αυγούστου
Άγιος Κωνσταντίνος Λασιθίου
Ο Άγιος Κωνσταντίνος είναι χωριό και έδρα ομώνυμης κοινότητος του δήμου Οροπεδίου Λασιθίου, της περιφερειακής ενότητα Λασιθίου της Κρήτης. Σύμφωνα με την απογραφή του 2011 έχει 104 κατοίκους. Απέχει 42 χιλιόμετρα από τον Άγιο Νικόλαο και είναι κτισμένος σε υψόμετρο 860 μ.
Ιστορικά στοιχεία
Το οροπέδιο Λασιθίου κατά τα πρώτα ενετικά χρόνια ήταν εστία αναβρασμού και έδρα συχνών επαναστάσεων εναντίον των Βενετών, με αποτέλεσμα οι Βενετοί το 1364 να αποφασίσουν να καταστρέψουν τα χωριά του οροπέδιου και να απαγορεύσουν την κατοίκηση σε αυτό. Το 1465 όμως αποφασίστηκε να αρχίσει πάλι η καλλιέργεια σιτηρών στο οροπέδιο, αρχίζοντας τότε η εποχική κατοίκηση του οροπεδίου κατά τη σπορά και τη συγκομιβή. Αυτοί οι προσωρινοί οικισμοί - μετόχια έγιναν με τον καιρό μόνιμοι οικισμοί. Ένα από αυτά τα μετόχια ήταν και το μετόχι Αγίου Κωνσταντίνου. Ο Φραντσέσκο Μπαζιλικάτα το αναφέρει στη δική του απογραφή το 1630, ως S. Constantin metochio με 30 σπίτια. Στην τουρκική απογραφή του 1671 απογράφεται μαζί με το Μαρμακέτο και είχε 45 χαράτσια.
Τον Ιανουαρίο του 1823, κατά τη διάρκεια της επανάστασης του 1821, ο Αιγύπτιος Χασάν πασάς με τον στρατό του έφτασαν στο χωριό από το Καθαρό και έσφαξαν τους κατοίκους του χωριού. Στην απογραφή η οποία διεξήχθη από τους Αιγυπτίους το 1834, ο Άγιος Κωνσταντίνος είχε αμιγώς χριστιανικό πληθυσμό, με 30 οικογένειες να κατοικούν σε αυτό. Στην απογραφή του 1881 υπαγόταν στον δήμο Τζερμιάδω και σύμφωνα με την απογραφή είχε 380 χριστιανούς κατοίκους. Στην απογραφή του 1900 είχε 325 κατοίκους και υπαγόταν στον ίδιο δήμο. Το 1925 ορίστηκε έδρα της ομώνυμης κοινότητας μέχρι την Καποδιστριακή διοικητική διαίρεση το 1997, όταν εντάχθηκε στον δήμο Οροπεδίου Λασιθίου.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Σημεία ενδιαφέροντος
Κοντά στο χωριό, πάνω σε μικρό ύψωμα, βρίσκεται η μονή Κρουσταλλένιας. Δεν είναι γνωστό πότε ιδρύθηκε. Μέχρι το 1926 στη μονή λειτουργούσε σχολείο, από τον 19ο αιώνα.
Διοικητικά στοιχεία
μικρογραφία|400x400εσ Δείτε Κοινότητα Αγίου Κωνσταντίνου
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τη Μονή Κρυσταλλένιας αποτελούν την κοινότητα Αγίου Κωνσταντίνου που υπάγεται στο Δήμο Οροπεδίου Λασιθίου και σύμφωνα την απογραφή του 2011 έχει πληθυσμό 115 κατοίκους.
Παραπομπές
Κατηγορία:Χωριά του νομού Λασιθίου Κατηγορία:Δήμος Οροπεδίου Λασιθίου
Μ.Π.Α.Σ. Αγίας Βαρβάρας Καβάλας (καλαθοσφαίριση)
thumb|130px|Προηγούμενο σήμα Ο '''Μ.Π.Α.Σ. Αγίας Βαρβάρας, γνωστός και με την ονομασία Santa Basketball Club Kavala''', είναι ελληνικό αθλητικό σωματείο που δραστηριοποιείται στην πόλη της Καβάλας, όπου και βρίσκεται η έδρα του, το Κλειστό Γυμναστήριο Ποταμουδίων. Αποτελεί τμήμα του ευρύτερου φορέα «Μορφωτικός Πολιτιστικός Σύλλογος Αγίας Βαρβάρας και Πεντακοσίων». Αγωνίζεται με χρώματα το πράσινο, το μαύρο και το λευκό. Διατηρεί ενεργά τμήματα καλαθοσφαίρισης για αθλητές όλων των ηλικιακών ομάδων.
Ιστορική αναδρομή
Την επόμενη χρονιά, 2007-08, η ομάδα της Αγίας Βαρβάρας ολοκλήρωσε τις αγωνιστικές της υποχρεώσεις στην 3η θέση της βαθμολογίας. Την περίοδο 2008-09 τερμάτισε μία θέση χαμηλότερα. Τη χρονιά 2009-10 επέστρεψε στη 2η θέση συγκεντρώνοντας δύο νίκες λιγότερες από τους Πρωταθλητές Τιτάνες Δράμας.
Η αλλαγή της δεκαετίας βρήκε το σύλλογο να αγωνίζεται στην ίδια κατηγορία, κατακτώντας θέσεις μέσα στην πρώτη πεντάδα του τελικού βαθμολογικού πίνακα. Συγκεκριμένα την περίοδο 2010-11 βρέθηκε στην 5η θέση της κατάταξης με 10 νίκες και 10 ήττες. Η χρονιά 2011-12 αποτέλεσε τη σημαντικότερη των τελευταίων ετών για την Αγία Βαρβάρα που κατέκτησε το νταμπλ σε επίπεδο Ε.ΚΑ.Σ.Α.ΜΑ.Θ. παίρνοντας μετά από πολλές προσπάθειες το εισιτήριο για τη Γ' Εθνική Κατηγορία. Στον τελικό του Κυπέλλου κέρδισε με σκορ 72-58 την Ασπίδα Ξάνθης.
Κατά την πρώτη χρονιά συμμετοχής της στη Γ' Εθνική, 2012-13, η ομάδα συγκέντρωσε 13 νίκες και 11 ήττες, τερματίζοντας στην 7η θέση της κατάταξης του 2ου Ομίλου Βορρά.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2013-14, ο Μ.Π.Α.Σ. Αγίας Βαρβάρας Καβάλας διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Βορρά. Έχοντας συγκεντρώσει 10 νίκες και 14 ήττες, κατέλαβε την 8η θέση της τελικής βαθμολογίας επιστρέφοντας στο ίδιο Πρωτάθλημα το επόμενο φθινόπωρο.
Έδρα του συλλόγου είναι το Κλειστό Γυμναστήριο Ποταμουδίων, χωρητικότητας 250-300 ατόμων. Καθήκοντα πρώτου προπονητή διατηρεί ο Λεωνίδας Μαγιάννης. Το ρόστερ της Αγίας Βαρβάρας για την αγωνιστική περίοδο 2013-14 συνέθεσαν οι παρακάτω αθλητές:
Εξωτερικοί σύνδεσμοι
Κατηγορία:Αθλητικοί σύλλογοι Καβάλας Κατηγορία:Ιδρύσεις αθλητικών συλλόγων το 1993 Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Α.ΜΑ.Θ. Κατηγορία:Ιδρύσεις ομάδων καλαθοσφαίρισης το 1993
Δήμος Αρμένων
Ο Δήμος Αρμένων ήταν δήμος του νομού Χανίων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αποκορώνου. Βρισκόταν στα βόρεια και ανατολικά του νομού Χανίων και είχε σαν έδρα το χωριό Καλύβες. Πρόκειται για παραθαλάσσιο δήμο ο οποίος, σύμφωνα με την απογραφή του 2001, είχε συνολικά 3.250 κατοίκους και έκταση 55.292 στρέμματα.
Ο δήμος περιλάμβανε 7 δημοτικά διαμερίσματα:
Εθνική Μπενίν (ποδόσφαιρο ανδρών)
Η εθνική ομάδα ποδοσφαίρου του Μπενίν αντιπροσωπεύει το Μπενίν στις διεθνείς ποδοσφαιρικές διοργανώσεις. Ελέγχεται από την Ομοσπονδία Ποδοσφαίρου του Μπενίν (FBF). Μέχρι το 1975 ήταν γνωστή σαν Εθνική Δαχομέης, όταν η Δαχομέη έγινε Μπενίν. Δεν έχει συμμετάσχει ποτέ στην τελική φάση του Παγκοσμίου Κυπέλλου αλλά συμμετείχε στην τελική φάση τριών διοργανώσεων του Κυπέλλου Εθνών Αφρικής (2004, 2008, 2010). Αγωνίζεται με κίτρινη στολή εντός και πράσινη εκτός.
Τελικός Κυπέλλου Αγγλίας 2005
Ο τελικός του κυπέλλου Αγγλίας 2005 διεξήχθη την 21η Μαΐου στο Μιλένιουμ Στέιντιουμ του Κάρντιφ, μεταξύ των Άρσεναλ και Μάντσεστερ Γιουνάιτεντ. Ο 124ος τελικός της αρχαιότερης ποδοσφαιρικής διοργάνωσης στον κόσμο, έληξε με 0-0 έπειτα και την ημίωρη παράταση. Το τρόπαιο κατέκτησε η Άρσεναλ επικρατώντας 5-4 στη διαδικασία των πέναλτι. Διαιτητής του αγώνα ήταν ο Ρόμπ Στάιλς.
Πηγές
Κατηγορία:Ποδόσφαιρο το 2005 Κατηγορία:Τελικοί κυπέλλου Αγγλίας
TBARS
Οι ουσίες που αντιδρούν με το θειοβαρβιτουρικό οξύ (Thiobarbituric acid reactive substances, TBARS) σχηματίζονται ως παραπροϊόντα της υπεροξείδωσης των λιπιδίων (δηλαδή ως προϊόντα διάσπασης των λιπών) που μπορεί να ανιχνευθεί με την μέθοδο TBARS, χρησιμοποιώντας θειοβαρβιτουρικό οξύ ως αντιδραστήριο.
Επειδή οι δραστικές ρίζες οξυγόνου (ROS) έχουν εξαιρετικά σύντομο χρόνο ημιζωής, είναι δύσκολο να μετρηθούν άμεσα. Αντίθετα, αυτό που μπορεί να μετρηθεί είναι τα διάφορα προϊόντα της ζημιάς που προκαλείται από το οξειδωτικό στρες, όπως οι TBARS.
Ο προσδιορισμός των TBARS μετρά την μηλονική διαλδεΰδη (μαλονδιαλδεϋδη, MDA) που περιέχεται στο δείγμα, καθώς και την MDA που δημιουργείται από τις λιπιδικές υδροπεροξειδάσες κάτω από τις υδρολυτικές συνθήκες της αντίδρασης. Η MDA είναι ένα από τα πολλά χαμηλού μοριακού βάρους προϊόντα που σχηματίζονται μέσω της αποσύνθεσης συγκεκριμένων προϊόντων της υπεροξείδωσης των λιπιδίων. Η μέτρηση της MDA είναι λοιπόν μία φωτομετρική μέθοδος για τον προσδιορισμό του βαθμού υπεροξείδωσης των λιπιδίων.
Ωστόσο, ορισμένα μόνο προϊόντα της υπεροξείδωσης των λιπιδίων παράγουν MDA και, επιπλέον, η MDA δεν είναι ούτε το μοναδικό τελικό προϊόν της σύνθεσης και αποσύνθεσης υπεροξειδίων των λιπιδίων, ούτε μια ουσία που παράγεται αποκλειστικά μέσω της υπεροξείδωσης των λιπιδίων. Αυτές και άλλες παραδοχές με βάση και την εκτεταμένη βιβλιογραφία σχετικά με την MDA, την δραστικότητα του θειοβαρβιτουρικού και την οξειδωτική αποικοδόμηση των λιπιδίων υποστηρίζουν το συμπέρασμα ότι ο προσδιορισμός της MDA και η μέθοδος του θειοβαρβιτουρικού μπορεί να αποτελέσει, στην καλύτερη περίπτωση, μία περιορισμένη και σχετικά εμπειρική μέθοδο για την μελέτη της πολύπλοκης διαδικασίας της υπεροξείδωσης των λιπιδίων. Η χρησιμοποίηση της ανάλυσης της MDA και/ή η μέθοδος του θειοβαρβιτουρικού και ερμηνεία της περιεχομένης σε δεδομένο δείγμα MDA απαιτούν προσοχή, διακριτικότητα και, ιδιαίτερα σε βιολογικά συστήματα, συσχετικά δεδομένα από άλλους δείκτες σχηματισμού και αποσύνθεσης υπεροξειδίων των λιπιδίων.
Ζήσης Βέρρος
Ο Ζήσης Βέρρος (16 Αυγούστου 1887 - 10 Απριλίου 1985), ήταν σημαντικός Έλληνας Μακεδονομάχος οπλαρχηγός από την Αβδέλλα Γρεβενών.
Βιογραφικά στοιχεία
Ο Ζήσης Βέρρος γεννήθηκε στην Αβδέλλα Γρεβενών. Τελείωσε το σχολείο στη γενέτειρά του και στη συνέχεια φοίτησε έως την 5η τάξη στο περίφημο Γυμνάσιο Τσοτυλίου. Εργάστηκε ως δάσκαλος στην Αβδέλλα την περίοδο 1899 - 1900. Στη συνέχεια ενεπλάκη σε διάφορες αντάρτικες ομάδες Μακεδονομάχων, λειτουργώντας κυρίως ως πράκτορας, πληροφοριοδότης και οδηγός, ενώ συνεργάστηκε και με την ομάδα του Παύλου Μελά. Το 1905 ξεκίνησε η επίσημη ένοπλη δράση του, συνεργαζόμενος με τον Λουκά Κόκκινο, τον καπετάν Μπρούφα, τον Βάρδα και Γρ. Φαληρέα. Λίγο αργότερα συγκρότησε δική του τριανταπενταμελή αυτόνομη ένοπλη ομάδα της οποίας τέθηκε επικεφαλής. Συμμετείχε στη νικηφόρα Μάχη του Όρλιακα επικεφαλής 55 ανδρών, κατά Οθωμανικού στρατιωτικού αποσπάσματος, όπου σκοτώθηκε το πρωτοπαλίκαρό του. Στη συνέχεια με το σώμα του, συμμετείχε στη Μάχη του Εζερετσίου (Πετροπουλακίου) και κατόπιν στην Επιχείρηση του Παλαιοχωρίου (Φούφα) κατά Βουλγάρων κομιτατζήδων.
Το 1908 με την επανάσταση των Νεοτούρκων εγκαταστάθηκε στην πόλη των Γρεβενών, αλλά λίγο αργότερα αναγκάστηκε να διαφύγει, καθώς το νέο καθεστώς εξαπέλυσε διώξεις κατά των Ελλήνων και διαίτερα αυτών που διακρίθηκαν στο Μακεδονικό Αγώνα. Το 1941 συνελήφθη από τους Γερμανούς ναζιστές και παρέμεινε στη φυλακή για 2 χρόνια. Η οικογένειά του συμμετείχε στην Εθνική Αντίσταση, ο γιος του Κώστας στον ΕΛΑΣ και οι 4 θυγατέρες του στο ΕΑΜ και στην ΕΠΟΝ. Στην περίοδο του εμφυλίου, ο Ζήσης Βέρρος διώχτηκε και φυλακίστηκε για δύο έτη στην Κοζάνη. Τιμήθηκε για τη δράση του από την Ελληνική πολιτεία με Μετάλλινο Έμβλημα του Μακεδονικού Αγώνα και από την Πανελλήνια Συνομοσπονδία Οπλαρχηγών, με τιμητικό Δίπλωμα.
Παραπομπές
Κατηγορία:Ιστορία των Γρεβενών Κατηγορία:Μακεδονομάχοι Κατηγορία:Έλληνες δάσκαλοι Κατηγορία:Υπεραιωνόβιοι Κατηγορία:Μακεδόνες
Κρίση στο Βόρειο Κοσσυφοπέδιο (2022–2023)
Η Κρίση στο Βόρειο Κοσσυφοπέδιο ξεκίνησε στις 31 Ιουλίου 2022, όταν άρχισαν να αυξάνονται οι εντάσεις μεταξύ της Σερβίας και του Κοσσυφοπεδίου λόγω της λήξης της ενδεκαετούς περιόδου ισχύος των εγγράφων των αυτοκινήτων την 1η Αυγούστου 2022, μεταξύ της κυβέρνησης του Κοσσυφοπεδίου και των Σέρβων στο Βόρειο Κοσσυφοπέδιο.
Μετά την ανακοίνωση ότι οι Σέρβοι πολίτες που εισέρχονταν στο Κοσσυφοπέδιο θα λαμβάναν έγγραφα εισόδου και εξόδου, μια σειρά από οδοφράγματα σχηματίστηκαν στο Βόρειο Κοσσυφοπέδιο στις 31 Ιουλίου 2022, αλλά αφαιρέθηκαν δύο ημέρες αργότερα αφότου το Κοσσυφοπέδιο ανακοίνωσε ότι θα αναβάλει την απαγόρευση των πινακίδων κυκλοφορίας που είχε εκδώσει η Σερβία. Τον Αύγουστο του 2022, διεξήχθησαν ανεπιτυχείς διαπραγματεύσεις σχετικά με τις πινακίδες κυκλοφορίας, αν και η διαφωνία για τα έγγραφα ταυτοποίησης επιλύθηκε. Μια προτεινόμενη συμφωνία, που ονομάστηκε «γερμανογαλλική πρόταση» από τα μέσα ενημέρωσης, η οποία γράφτηκε από τους Jens Plötner και Emmanuel Bonne, στάλθηκε στον Αλεξάνταρ Βούτσιτς, τον πρόεδρο της Σερβίας, και στον Άλμπιν Κούρτι, τον πρωθυπουργό του Κοσσυφοπεδίου, τον επόμενο μήνα, ενώ οι διαβουλεύσεις σχετικά με τη συμφωνία ξεκίνησαν τον Ιανουάριο του 2023.
Ο Κούρτι αρνήθηκε να αναβάλει την προθεσμία για τις πινακίδες κυκλοφορίας και αντ' αυτού ανακοίνωσε μια σταδιακή εφαρμογή που θα διαρκέσει μέχρι τον Απρίλιο του 2023. Αυτό ξεκίνησε τον Νοέμβριο και στις αρχές του μήνα, αρκετοί Σέρβοι αστυνομικοί του Κοσσυφοπεδίου, δήμαρχοι, δικαστές και μέλη του κοινοβουλίου της Σερβίας παραιτήθηκαν από κυβερνητικούς θεσμούς. Το Κοσσυφοπέδιο και η Σερβία διαπραγματεύτηκαν ξανά τον Νοέμβριο του 2022 και είχαν καταλήξει σε συμφωνία στις 23 Νοεμβρίου 2022, η οποία διευκόλυνε ότι οι πινακίδες κυκλοφορίας που εξέδωσε η Σερβία θα εξακολουθούσαν να χρησιμοποιούνται στο Βόρειο Κοσσυφοπέδιο. Τον Δεκέμβριο του 2022, η Σερβία υπέβαλε αίτημα στη Δύναμη του Κοσσυφοπεδίου για την ανάπτυξη έως και 1.000 σερβικών στρατιωτικών και αστυνομικών δυνάμεων στο Κοσσυφοπέδιο, το οποίο τελικά απορρίφθηκε τον Ιανουάριο του 2023. Ένας άλλος αριθμός οδοφραγμάτων εγκαταστάθηκαν στο Βόρειο Κοσσυφοπέδιο στις 10 Δεκεμβρίου, όταν διαλύθηκαν στις 30 Δεκεμβρίου. Στη Σερβία, ακροδεξιές ομάδες οργάνωσαν διαδηλώσεις για να υποστηρίξουν τους Σέρβους του Κοσσυφοπεδίου. Το Κοσσυφοπέδιο υπέγραψε επίσημο αίτημα για να διεκδικήσει το καθεστώς της υποψήφιας προς ένταξη χώρας στην Ευρωπαϊκή Ένωση στις 14 Δεκεμβρίου 2022.
Στις 26 Μαΐου 2023, το Κοσσυφοπέδιο ανέλαβε τον έλεγχο των δημοτικών κτιρίων του Βορείου Κοσσυφοπεδίου με τη βία, για να επιτρέψει στους νεοεκλεγμένους Αλβανούς δημάρχους να αναλάβουν τα καθήκοντά τους, καθώς είχαν κερδίσει τις τοπικές εκλογές της 23ης Απριλίου. – με βάση τον εξαιρετικά χαμηλό αριθμό ψήφων, λόγω του εκλογικού μποϊκοτάζ από τον σερβικό πληθυσμό. Προκλήθηκε πολιτική αναταραχή και η Σερβία έθεσε τις ένοπλες δυνάμεις της σε επιφυλακή. Η απόφαση του Κοσσυφοπεδίου να κάνει χρήση βίας καταδικάστηκε από τις Ηνωμένες Πολιτείες και την ΕΕ.
Ιστορικό
Το 1991, οι Αλβανοί του Κοσσυφοπεδίου διακήρυξαν την ίδρυση της Δημοκρατίας του Κοσσυφοπεδίου, με την Αλβανία να την αναγνωρίζει μόνο ως ανεξάρτητο κράτος. Οι συνέπειες του πολέμου του Κοσσυφοπεδίου οδήγησαν τα Ηνωμένα Έθνη να εγκαθιδρύσουν μια διακυβέρνηση στο Κοσσυφοπέδιο και το ΝΑΤΟ να ιδρύσει τη Δύναμη του Κοσσυφοπεδίου (KFOR). Στη συνέχεια, το Κοσσυφοπέδιο ανακήρυξε την ανεξαρτησία του από τη Σερβία το 2008. Ωστόσο η Σερβία δεν αναγνώρισε την ανεξαρτησία του. Το Βόρειο Κοσσυφοπέδιο, μια περιοχή που έχει πλειοψηφία Σέρβων στο Κοσσυφοπέδιο, είναι επίσης σε μεγάλο βαθμό αντίθετο στο ανεξάρτητο Κοσσυφοπέδιο και πριν από τη Συμφωνία των Βρυξελλών του 2013 αρνούνταν να αναγνωρίσει την ανεξαρτησία του σε ένα δημοψήφισμα του 2012, όπου το 99% των ψηφοφόρων στο Βόρειο Κοσσυφοπέδιο, με συμμετοχή 75%, απέρριψε τους θεσμούς του Κοσσυφοπεδίου, αν και το δημοψήφισμα απορρίφθηκε από τη Σερβία και το Κοσσυφοπέδιο. Σύμφωνα με τη Συμφωνία των Βρυξελλών, η Κοινότητα Σερβικών Δήμων επρόκειτο να σχηματιστεί έως το 2016, αν και η κυβέρνηση του Κοσσυφοπεδίου πάγωσε τη συμφωνία το 2015, με το Συνταγματικό Δικαστήριο να την κηρύσσει αντισυνταγματική.
Το 2011 συνήφθη συμφωνία μεταξύ Σερβίας και Κοσσυφοπεδίου για τη χρήση πινακίδων κυκλοφορίας. Μέχρι εκείνο το σημείο, η Σερβία εξέδιδε σερβικές πινακίδες για το Βόρειο Κοσσυφοπέδιο, αν και μετά τη συμφωνία οι πινακίδες κυκλοφορίας άλλαξαν σε ουδέτερες. Η συμφωνία αυτή παρατάθηκε το 2016 και ίσχυε μέχρι τον Σεπτέμβριο του 2021. Μετά τη λήξη της συμφωνίας, επήλθε κρίση και κράτησε μέχρι τον Οκτώβριο του 2021, όταν επετεύχθη μια νέα συμφωνία, η οποία ουσιαστικά τερμάτισε την απαγόρευση των πινακίδων κυκλοφορίας του Κοσσυφοπεδίου στη Σερβία. Αυτή η συμφωνία αρχικά προοριζόταν να είναι προσωρινή, αν και τον Απρίλιο του 2022, η συμφωνία παρατάθηκε για περαιτέρω περίοδο.
Ιούλιος
Ορισμένοι Σέρβοι πολίτες του Κοσσυφοπεδίου στο Βόρειο Κοσσυφοπέδιο άρχισαν να σχηματίζουν οδοφράγματα στις 31 Ιουλίου μετά την ανακοίνωση ότι οι πολίτες της Σερβίας που εισέρχονται στο Κοσσυφοπέδιο θα λάβουν έγγραφα για είσοδο και έξοδο. Αυτό οδήγησε στην αποστολή στρατευμάτων από την KFOR προκειμένου να περιπολούν στους δρόμους, ενώ η αστυνομία του Κοσσυφοπεδίου κατέληξε να κλείσει τα συνοριακά περάσματα στο Jarinje και στο Brnjak. Ο Νίκολα Σελάκοβιτς, τότε υπουργός Εξωτερικών της Σερβίας, ισχυρίστηκε ότι ο Αλμπίν Κούρτι, ο πρωθυπουργός του Κοσσυφοπεδίου, «ετοίμαζε την κόλαση τις επόμενες ημέρες» για τους Σέρβους που ζούσαν στο Κόσοβο. Αναφέρθηκε επίσης ότι οι σειρήνες αεροπορικής επιδρομής ενεργοποιήθηκαν στο Ζούμπιν Πότοκ και στη Βόρεια Μίτροβιτσα. Οι δρόμοι αποκλείστηκαν κοντά στα συνοριακά περάσματα Jarinje και Brnjak.
Αργότερα την ίδια μέρα, το υπουργείο Άμυνας της Σερβίας δήλωσε ότι «ο Σερβικός Στρατός δεν πέρασε τα σύνορα με το Κοσσυφοπέδιο», εν μέσω αναφορών ότι εισήλθε στο Κοσσυφοπέδιο. Ο πρόεδρος της Σερβίας Αλεξάνταρ Βούτσιτς δήλωσε επίσης ότι θα ήθελε να αναβληθεί η απαγόρευση. Πρόσθεσε επίσης ότι «αν δεν θέλουν να διατηρήσουν την ειρήνη, η Σερβία θα κερδίσει την μάχη». Ο Κούρτι κατηγόρησε τον Βούτσιτς και τον Πέταρ Πέτκοβιτς, τον διευθυντή του γραφείου για το Κοσσυφοπέδιο και τα Μετόχια, ως υπεύθυνους για την αναταραχή. Σύμφωνα με την κυβέρνηση της Σερβίας, ένας Σέρβος τραυματίστηκε στο συνοριακό πέρασμα του Jarinje, αν και η κυβέρνηση του Κοσσυφοπεδίου αρνήθηκε κάτι τέτοιο και δήλωσε ότι σημειώθηκαν μόνο πυροβολισμοί. Επιπλέον, ένας ένοπλος πυροβόλησε κατά της αστυνομίας του Κοσσυφοπεδίου.
Αύγουστος
Μετά από διαπραγματεύσεις με τους διπλωματικούς εκπροσώπους των Ηνωμένων Πολιτειών και της Ευρωπαϊκής Ένωσης, η κυβέρνηση του Κοσσυφοπεδίου ανακοίνωσε την 1η Αυγούστου ότι θα αναβάλει προσωρινά την απαγόρευση των πινακίδων κυκλοφορίας που είχε εκδώσει η Σερβία. Τη συμφωνία αυτή χαιρέτησαν ο Ζοζέπ Μπορέλ, ύπατος εκπρόσωπος της Ένωσης για θέματα Εξωτερικής Πολιτικής και Πολιτικής Ασφάλειας, και ο Μίροσλαβ Λάιτσακ, Ειδικός Εντεταλμένος της Ευρωπαϊκής Ένωσης για το διάλογο Βελιγραδίου-Πρίστινα. Την ίδια μέρα, το Balkan Insight ανέφερε ότι οι χρήστες των μέσων κοινωνικής δικτύωσης διέδιδαν παραπληροφόρηση σχετικά με έναν «πολεμικό πλήρους κλίμακας». Μια μέρα αργότερα, η KFOR επιβεβαίωσε ότι τα οδοφράγματα που είχαν τοποθετηθεί στις 31 Ιουλίου αφαιρέθηκαν και η συνοριακή διέλευση άνοιξε ξανά για χρήση.
Ο Μπορέλ ανακοίνωσε ότι η διαμάχη για τα έγγραφα ταυτοποίησης διευθετήθηκε στις 27 Αυγούστου. Ανακοινώθηκε ότι η Σερβία συμφώνησε να καταργήσει τα έγγραφα εισόδου και εξόδου για τους κατόχους ταυτοτήτων του Κοσσυφοπεδίου, ενώ το Κοσσυφοπέδιο δεσμεύτηκε να απόσχει από την εφαρμογή τέτοιων μέτρων για Σέρβους κατόχους ταυτοτήτων. Ο Βούτσιτς δήλωσε «ότι ήταν πολύ χαρούμενος που βρέθηκε λύση», ενώ ο αντιπρόεδρος της Σερβικής Λίστας Ιγκόρ Σίμιτς δήλωσε ότι «αυτή ήταν η νίκη της σερβικής διπλωματίας». Ο Κούρτι επαίνεσε επίσης τη συμφωνία, αλλά δέχθηκε κριτική από τα κόμματα της αντιπολίτευσης στο Κοσσυφοπέδιο λόγω της φερόμενης συνέχισης της πολιτικής του αντιπάλου του Χασίμ Θάτσι. Ωστόσο πολιτικά κόμματα στη Σερβία, όπως το Λαϊκό Κόμμα και το Dveri, επέκριναν τη συμφωνία.
Σεπτέμβριος
Η συμφωνία, η οποία υπογράφηκε στις 27 Αυγούστου και άρχισε να εφαρμόζεται την 1η Σεπτεμβρίου. Η Άνα Μπρνάμπιτς, η πρωθυπουργός της Σερβίας, επισκέφθηκε τη Βόρεια Μιτρόβιτσα στις 5 Σεπτεμβρίου, όπου συναντήθηκε με εκπροσώπους της Σερβικής Λίστας. Κατά τη διάρκεια της ομιλίας της, δήλωσε ότι θα ήταν πρόθυμη να «συμβιβαστεί προς το συμφέρον της ειρήνης και της σταθερότητας». Την ίδια μέρα, ο πρόεδρος της Γαλλίας Εμανουέλ Μακρόν και ο καγκελάριος της Γερμανίας Όλαφ Σολτς προέτρεψαν τον Βούτσιτς και τον Κούρτι «να μετακινήσουν τις διαφορές του παρελθόντος σε μια στιγμή κρίσιμης σημασίας για την ασφάλεια». Σε ομιλία του στην Εθνοσυνέλευση της Σερβίας στις 13 Σεπτεμβρίου, ο Βούτσιτς δήλωσε ότι «θα πρέπει να προσφερθεί μια ρεαλιστική λύση για το Κοσσυφοπέδιο, αλλά η Σερβία δεν θα αναγνωρίσει την ανεξαρτησία του».
Μια προτεινόμενη συμφωνία που στάλθηκε από τους Jens Plötner και Emmanuel Bonne, συνεργάτες του Σολτς και του Μακρόν αντίστοιχα, διέρρευσε στις 19 Σεπτεμβρίου. Μια μέρα αργότερα, το ΝΑΤΟ ανακοίνωσε ότι θα στείλει περισσότερες δυνάμεις της KFOR για αποφυγή νέων εντάσεων. Το υπουργείο Εσωτερικών του Κοσσυφοπεδίου επιβεβαίωσε στις 21 Σεπτεμβρίου ότι τα αυτοκίνητα με πινακίδες κυκλοφορίας που εκδόθηκαν από τη Σερβία θα θεωρούνται μη ταξινομημένα μετά την 1η Νοεμβρίου.
Οκτώβριος
Στις αρχές Οκτωβρίου, το Κοσσυφοπέδιο και η Σερβία επιβεβαίωσαν την ύπαρξη της προτεινόμενης συμφωνίας. Ο Βούτσιτς δήλωσε ότι σύμφωνα με την προτεινόμενη συμφωνία, το Κοσσυφοπέδιο θα λάβει ένταξη στα Ηνωμένα Έθνη, ενώ η Σερβία σε αντάλλαγμα θα λάβει επιταχυνόμενη ένταξη στην Ευρωπαϊκή Ένωση. Το Radio Free Europe αμφισβήτησε αυτόν τον ισχυρισμό και αντίθετα ισχυρίστηκε ότι η συμφωνία περιλαμβάνει «ανάπτυξη καλών σχέσεων στη βάση ίσων δικαιωμάτων, αναγνώριση εθνικών συμβόλων, ειδική ρύθμιση για τη σερβική κοινότητα και τη Σερβική Ορθόδοξη Εκκλησία στο Κοσσυφοπέδιο, εμβάθυνση της συνεργασίας σε όλα τα επίπεδα, καθώς και μία συνολική συμφωνία για όλες τις προηγούμενες συμφωνίες και ότι η Σερβία δεν θα αντιταχθεί στην ένταξη του Κοσσυφοπεδίου σε κανέναν διεθνή οργανισμό». Ο Οσμάνι δήλωσε ότι η προτεινόμενη συμφωνία είναι "μια καλή βάση για συνομιλίες" αλλά ότι "ποτέ δεν είπαμε ότι το έγγραφο αυτό καθαυτό χωρίς αλλαγές μπορεί να γίνει αποδεκτό για το Κοσσυφοπέδιο". Τα μέσα ενημέρωσης έχουν βαφτίσει τη συμφωνία ως «γερμανογαλλική πρόταση».
Ο Γκάμπριελ Εσκομπάρ, ο ειδικός απεσταλμένος του Υπουργείου Εξωτερικών των ΗΠΑ για τα Βαλκάνια, δήλωσε στις 20 Οκτωβρίου ότι το Κοσσυφοπέδιο πρέπει να αναβάλει την προθεσμία. Ο Γκόραν Ράκιτς, ο αρχηγός της Σερβικής Λίστας, συναντήθηκε με τον Βούτσιτς στις 27 Οκτωβρίου. Κατά τη διάρκεια συνέντευξης Τύπου, ο Ράκιτς δήλωσε ότι «εάν το Κοσσυφοπέδιο αρχίσει να επιβάλλει την κατάσχεση οχημάτων και πινακίδων κυκλοφορίας, θα χρησιμοποιήσουμε όλα τα μέσα εναντίον του» αλλά διαβεβαίωσε ότι θα χρησιμοποιηθούν μόνο «όλα τα δημοκρατικά και ειρηνικά μέσα». Ο Κούρτι αρνήθηκε να αναβάλει την προθεσμία, αν και στις 28 Οκτωβρίου ανακοίνωσε μια σταδιακή εφαρμογή της αλλαγής των πινακίδων κυκλοφορίας έως τις 21 Απριλίου. Πρόσθεσε επίσης ότι τα αυτοκίνητα με πινακίδες κυκλοφορίας που εκδόθηκαν από τη Σερβία θα "θα τους επιβληθούν πρόστιμα και στη συνέχεια θα αναγκαστούν να επικολλήσουν δοκιμαστικές πινακίδες στα αυτοκίνητά τους".
Νοέμβριος
Η σταδιακή εφαρμογή ξεκίνησε την 1η Νοεμβρίου. Μια μέρα αργότερα, ο Nenad Đurić, διευθυντής της Περιφερειακής Αστυνομικής Διεύθυνσης για το Βόρειο Κοσσυφοπέδιο, δήλωσε ότι η αστυνομία στο Βόρειο Κοσσυφοπέδιο δεν θα εφαρμόσει την απόφαση για την επανεγγραφή των πινακίδων κυκλοφορίας που εκδόθηκαν από τη Σερβία σε αυτές που εκδίδονται από Κοσσυφοπέδιο. Στις 5 Νοεμβρίου, εκατοντάδες Σέρβοι αστυνομικοί του Κοσσυφοπεδίου, δήμαρχοι, δικαστές και μέλη του κοινοβουλίου της Σερβικής Λίστας αποχώρησαν από τα κυβερνητικά όργανα σε ένδειξη διαμαρτυρίας. Σε απάντηση, ο Κούρτι, ο Μπορέλ και ο Κρίστοφερ Χιλλ, πρεσβευτής των Ηνωμένων Πολιτειών στη Σερβία, δήλωσαν ότι «η αποχώρηση δεν είναι η απάντηση στην κρίση», ενώ ο Βούτσιτς κατηγόρησε τον Κούρτι ότι αγνόησε τη Συμφωνία των Βρυξελλών. Ο Κούρτι δήλωσε τρεις μέρες νωρίτερα ότι η Κοινότητα Σερβικών Δήμων δεν υπάρχει. Στις 6 Νοεμβρίου, μια διαμαρτυρία που οργανώθηκε από τη Σερβική Λίστα πραγματοποιήθηκε στη Βόρεια Μιτρόβιτσα. Μαζικές παραιτήσεις Σέρβων του Κοσσυφοπεδίου συνέχισαν να πραγματοποιούνται μετά τις παραιτήσεις στις 5 Νοεμβρίου, μετά τις οποίες ο Κούρτι κατηγόρησε τη Σερβία ότι «προσπαθεί να αποσταθεροποιήσει το Κοσσυφοπέδιο». Ως απάντηση, το ΝΑΤΟ ανέπτυξε περισσότερα ειρηνευτικά στρατεύματα της KFOR.
Ο Ίβιτσα Ντάσιτς, υπουργός Εξωτερικών της Σερβίας, δήλωσε στις 6 Νοεμβρίου ότι η προτεινόμενη συμφωνία είναι "απαράδεκτη" και ισχυρίστηκε ότι η συμφωνία "ξεκινά από τη θέση ότι το Κοσσυφοπέδιο θα είναι ανεξάρτητο". Ο Κούρτι και ο Βούτσιτς συναντήθηκαν με τον Μακρόν και τον Μπορέλ στη Γαλλία στις 11 Νοεμβρίου, όπου συζήτησαν για την κρίση. Ο Μπορέλ είπε ότι ο Κούρτι και ο Βούτσιτς δεν απέρριψαν την προτεινόμενη συμφωνία και ότι οι Σέρβοι του Κοσσυφοπεδίου πρέπει να επιστρέψουν στους κυβερνητικούς θεσμούς, ενώ προέτρεψε επίσης τον Κούρτι να σχηματίσει την Κοινότητα Σερβικών Δήμων. Ο Βούτσιτς κατηγόρησε επίσης τη Γερμανία και το Ηνωμένο Βασίλειο ότι υποστήριξαν τον Κούρτι. Μετά τη συνάντηση, ο Οσμάνι ανακοίνωσε ότι τον Δεκέμβριο του 2022 θα διεξαχθούν τοπικές εκλογές σε τέσσερις δήμους στο Βόρειο Κοσσυφοπέδιο. Ωστόσο οι εκλογές αναβλήθηκαν αργότερα για τον Απρίλιο του 2023. Οι Κούρτι και Βούτσιτς συναντήθηκαν ξανά με τους Lajčák και Μπορέλ για να συζητήσουν σχετικά με την εφαρμογή των πινακίδων κυκλοφορίας στις 21 Νοεμβρίου. Δεν κατάφεραν να καταλήξουν σε συμφωνία, αν και ο Κούρτι αμέσως μετά ανακοίνωσε ότι είχε αποδεχτεί την πρόταση των Ηνωμένων Πολιτειών να αναβάλει την εφαρμογή του μέτρου για τιμωρία ιδιοκτητών αυτοκινήτων που δεν άλλαξαν πινακίδες κυκλοφορίας που είχαν εκδώσει η Σερβία για δύο ημέρες. Μια μέρα αργότερα, διεξήχθη μια νέα σειρά συνομιλιών κατά τη διάρκεια των οποίων επιτεύχθηκε συμφωνία μεταξύ Κοσόβου και Σερβίας. Ο Μπορέλ δήλωσε ότι το Κοσσυφοπέδιο και η Σερβία θα «επικεντρωθούν τώρα στην εξομάλυνση των σχέσεών τους», ενώ ο Πέτκοβιτς, ο οποίος ήταν ένας από τους διαπραγματευτές, δήλωσε ότι οι πινακίδες κυκλοφορίας που εκδόθηκαν από τη Σερβία θα συνεχίσουν να χρησιμοποιούνται στο Βόρειο Κοσσυφοπέδιο. Την ίδια ημέρα, δύο αντικυβερνητικές διαδηλώσεις πραγματοποιήθηκαν στη Βόρεια Μιτρόβιτσα και τη Γκρατσάνιτσα.
Εν μέσω της κρίσης, το υπουργείο Άμυνας της Σερβίας ισχυρίστηκε ότι "πολλά μη επανδρωμένα αεροσκάφη εισήλθαν στον σερβικό εναέριο χώρο από το Κοσσυφοπέδιο τις τελευταίες τρεις ημέρες" στις 2 Νοεμβρίου. Ο Βούτσιτς διέταξε να «καταρριφθούν» τυχόν μη επανδρωμένα αεροσκάφη που εισέρχονται στον εναέριο χώρο της Σερβίας και έθεσε τον Σερβικό Στρατό σε «υψηλή επιφυλακή». Το υπουργείο Άμυνας της Σερβίας ισχυρίστηκε επίσης ότι ένα "εμπορικό drone" καταστράφηκε κοντά σε στρατώνες του στρατού στη Raška, αν και ο Armend Mehaj, ο υπουργός Άμυνας του Κοσσυφοπεδίου, αρνήθηκε ότι drones από το Κοσσυφοπέδιο εισήλθαν στον σερβικό εναέριο χώρο.
Δεκέμβριος
Ο Κούρτι διόρισε τον Νέμαντ Ράσιτς ως υπουργό Κοινοτήτων, θέση την οποία κατείχε ο Ράσιτς μέχρι την παραίτησή του στις 5 Νοεμβρίου. Η Σερβική Λίστα υποστήριξε ότι ο διορισμός του ήταν «αντισυνταγματικός», ενώ ο Βούτσιτς αποκάλεσε τον Ράσιτς το «χειρότερο σερβικό απόβρασμα» κατά τη διάρκεια συνέντευξης Τύπου. Κατά τη διάρκεια της συνόδου κορυφής ΕΕ-Δυτικών Βαλκανίων στα Τίρανα στις 6 Δεκεμβρίου, ο Βούτσιτς και η Οσμάνι έλαβαν μια ενημερωμένη έκδοση της προτεινόμενης συμφωνίας. Επιπλέον, η Οσμάνι ανακοίνωσε επίσημα ότι το Κοσσυφοπέδιο θα υποβάλει αίτηση για ένταξη στην Ευρωπαϊκή Ένωση τον Δεκέμβριο του 2022. Το Κοσσυφοπέδιο υπέγραψε επίσημα αίτηση για να διεκδικήσει το καθεστώς υποψηφίου για ένταξη στην Ευρωπαϊκή Ένωση στις 14 Δεκεμβρίου, με τον Βούτσιτς να ισχυρίζεται ότι το Κοσσυφοπέδιο παραβίασε τη Συμφωνία της Ουάσιγκτον υπογράφοντας την αίτηση.